section_heading: Potpisivanje ugovora s Elektra Recordsom (1994. – 1996.)
paragraph_text: Ween se u studenom 1995. vratio studijskim glazbenicima iz Nashvillea i producentu Ben Vaughn za potrebe snimanja albuma 12 Golden Country Greats (iz 1996.). O podrijetlu imena albuma postoje dvije teorije. Prema prvoj ime aludira na dvanaest glazbenika veterana, poznatih pod imenom The Shit Creek Boys, koji su svirali na albumu. Prema drugoj ime albuma odnosi se na činjenicu da je skupina snimila dvanaest demo-pjesama prije konkretnog snimanja albuma; naposljetku na album nije uvrstila pjesme "I Got No Darkside" i "So Long, Jerry", ali nije promijenila ime albuma. "So Long, Jerry", pjesma posvećena tad nedavno preminulom Jerryju Garciji, pojavila se na B-strani singla "Piss Up a Rope". U skladu s tradicijom u Nashvilleu Freeman i Melchiondo samo su pjevali, a članovi The Shit Creek Boysa svirali su sve instrumente. Vokalni kvartet The Jordanaires, koji je nekoć bio popratni vokalni kvartet Elvisu Presleyju, pojavio se na pjesmama "I'm Holding You" i "Powder Blue".<ref>